Hellebore Helleborus Sp Flowers Tote Bag for Sale by VisionsPictures
Hellebore Helleborus Sp Flowers Tote Bag
tote bags vp blooming color image crowd day dicot flowering flower flora helleborus hellebore large group mass nobody outdoors ‘Hy was my grootste aanhanger’: Jennifer Zamudio oor haar moeilikste optrede ure ná pa se dood
JY LEES NOU ‘Hy was my grootste aanhanger’: Jennifer Zamudio oor haar moeilikste optrede ure ná pa se dood
Op 27 Augustus, net ’n uur voor sy vir ’n vertoning in Kuruman op ’n verhoog moes staan, het Jennifer die slegte tyding gekry: Haar pa, René (80), is oorlede ná ’n 16 maande lange stryd teen longkanker.
Dit was die moeilikste optrede van Jennifer Zamudio se sangloopbaan.
Op 27 Augustus, net ’n uur voor sy vir ’n vertoning in Kuruman op ’n verhoog moes staan, het sy die slegte tyding gekry: Haar pa, René (80), is oorlede ná ’n 16 maande lange stryd teen longkanker.
Almal het verwag sy gaan die vertoning kanselleer. Sy het dit oorweeg. Maar toe onthou Jennifer haar pa se woorde: Moet nooit jou werk afskeep nie en gee altyd jou beste.
Sy het besluit om voort te gaan en die optrede aan haar pa, die rots in haar lewe, op te dra.
Maar met die laaste liedjie, ’n Ster Vernoem na Jou, wat hierdie geliefde sanger moes sing, het sy gesukkel om die emosies terug te hou.
“Jy weet as jy opkyk na die Kalahari-hemel en die sterre is so naby, dit voel asof hulle aan jou neus raak? Toe ek daar staan en die lied begin sing, het ek dit nie gemaak nie. Ek kon dit ná vele probeerslae nie klaarmaak nie,” het Jennifer aan Huisgenoot gesê.
Sy moes eenvoudig huis toe gaan, terug Paarl toe, waar haar ma en ander familielede is.
Jennifer het ook haar optrede op die Gariepfees in Kimberley gekanselleer. Dit het op die dag ná René se gedenkdiens geval.
[caption id="attachment_137224" align="alignnone" width="600"] Jennifer en haar pa, René.[/caption]
“My pa was die grootste aanhanger van my musiek gewees. Hy was my anker, raadgewer en die persoon met wie ek sou klankbord wanneer ek groot besluite moes neem,” vertel sy.
René het elke dag sy dogter gebel, ook ná optredes, om te hoor hoe dit met haar gaan en of sy veilig by die huis is. Jennifer en haar pa het ook op dieselfde dag, 15 Januarie, verjaar. Dit was vir albei baie spesiaal.
Lees ook: Splinternuwe musiekvideo en ander opwindende vooruitsigte vir Jennifer Zamudio
Longkanker is in April verlede jaar by René gediagnoseer. Hy het by sy vrou, Annie, in die Paarl gewoon, waar sy en ander versorgers hom opgepas het.
Kort voor sy dood was Jennifer besig om met haar nuutste album, Ongelooflik, deur die land te toer. Sy het twee weke by haar ouers gebly om tyd by haar pa deur te bring. Dit was die laaste keer dat sy hom gesien het. Sy het ook hierdie album aan haar ouers opgedra, wetend dat dit haar laaste album is wat haar pa sou hoor.
“Ek het tyd in my skedule gemaak om twee weke te gaan help om na hom om te sien. In een van ons laaste gesprekke het hy vir my gesê ek moenie my werk afskeep nie.
“Dit is waarom ek nie my vertoning die dag van sy dood kon kanselleer nie.”
René se verassingsdiens het op 2 September vanuit die Katolieke Kerk St. Augustine in die Paarl plaasgevind.
*René, of Rennie, soos hy bekend was, was self 'n bekende man aan die Weskus. Sommige beskryf hom as “legendaries”. Hy was sy lewe lank ’n visserman op van die grootste visserskuite aan die Weskus en het die oseane deurkruis op soek na groot visvondse. Hy was aan die kus van Mauritanië toe Jennifer gebore is.
Hy was nog tot voor sy diagnose die voorsitter van die Weskus Pelagiese Vissers-pensioenfonds op Velddrif.
*Die van Zamudio is van Spaanse afkoms, en Jenifer se grootouers se grafte is op Mauritius. Jennifer het die grafte al twee keer besoek.